《际从子伯恭不遇》
宋代·丘葵

我行独踽踽，聊复寻诸孙。
诸孙名有役，谁复相温存。
彼茁者汀芦，上有鹪鹩喧。
衡门可栖迟，清风自妍暄。
汲井欲灌环，灌园当灌根。
澡身欲树德，树德当树淳。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。